中華民國國務院

中華民國國務院，係中華民國係辛亥革命時期同北洋政府時期嘅最高行政機關，以國務總理做政府首腦。到咗國民政府時期俾行政院取代。

1912年4月20號，開始設立國務院。1915年5月1號，大總統袁世凱為咗集中權力，改《中華民國約法》，廢除國務院，設政事堂，廢除國務總理，設國務卿。政事堂附屬總統府，唔再係獨立嘅行政權力機關。1917年5月8號，恢復國務院建制。第二次直奉戰爭之後，原總理段祺瑞喺1925年11月24號做臨時執政，集大總統、國務總理權力於一身，廢國務院同總理，1925年12月26號再恢復。張作霖喺1928年6月18號建立中華民國軍政府，自己做安國海陸軍大元帥，都有設置國務院同總理。

歷屆國務院都以秘書廳為辦事機構，秘書廳設秘書長，下面分若干課。國務院管轄各部：南京臨時政府有陸軍、海軍、司法、外交、財政、內務、教育、實業、交通九個部門。遷都北京之後，國務院設外交、內務、財政、陸軍、海軍、司法、教育、農林、工商、交通十個部門，後嚟撤銷農林部、工商部，設農商部。中華民國軍政府嗰陣，設外交、軍事、內務、財政、司法、教育、實業、農工、交通九個部門。

參見 
中華民國總理
行政院

類:中華民國政府
中華民國大陸時期